stanford-oval/wikipedia huggingface dataset:
מיגל לופס דה לגאספי
משלחת אל הפיליפינים > לוזון וכיבוש מנילה

לאחר ששמע על המשאבים העשירים השוכנים באי לוזון, שלח דה לגאספי ב-1570 את מארטין דה גואיטי (Martín de Goiti) לסייר באזור. לאחר נחיתתו בבאטאנגס (Batangas) עם כוח של 120 חיילים ספרדים וכ-600 בני ברית מקומיים חקר את דה גואיטי את נהר פאנסיפיט (Pansipit) עד למקום אליו התנקז, אגם טאאל (Taal). ב-8 במאי הגיע למפרץ מנילה שם קיבלו את פניהם הילידים. דה גואיטי ואנשיו חנו במקום במשך מספר שבועות, במהלכן כרתו ברית עם הראג'ה סולימאן שהיה ואסאל לסולטאן ברוניי. דה לגאספי רצה להפוך את מנילה לבסיס למסחר עם סין, אך סולימאן סרב. ב-24 במאי 1570, לאחר סכסוכים שפרצו ואיבה הולכת וגוברת בין שתי הקבוצות, כבשו הספרדים את ממלכת טונדו וממלכת מיינילה תוך שימוש בלוחמים מקומיים רבים מסבו ומהאיים הסמוכים, בנצלם את העובדה שמלחמה כבר התחוללה בין יושבי האיים לבין הנסיכויות המוסלמיות עוד לפני הגעת הספרדים.
באותה שנה, הגיעו תגבורות נוספות ממקסיקו שאפשרו לדה לגאספי לצאת מסבו ומפאנאי לעבר לוזון. הוא גייס 250 חיילים ספרדים וכ-600 לוחמים מקומיים כדי לחקור את אזור האיים לייטה ופאנאי ובשנה שלאחר מכן הגיע בעקבות דה סאלסאדו ודה גואיטי למנילה לאחר ששמע על כיבוש הנסיכויות הסמוכות. במהלך השלבים הראשונים של חקר האזור הצפוני של הפיליפינים ובזמן כיבוש מנילה נשאר דה לגאספי בסבו, בשל בריאות לקויה וגילו המתקדם.
במנילה, כרת דה לגאספי ברית עם מועצות הילידים ועם השליטים המקומיים, ראג'ה סולימאן והלאקאנדולה של ממלכת טונדו. שתי הקבוצות הסכימו ליצור מועצה ובה שני ראשי עיר, תריסר יועצים ומזכיר אחד. דה לגאספי ייסד את היישוב הספרדי במנילה ב-24 ביוני 1571, הורה לבנות סביבו חומת מגן (מחוז שנודע לאחר מכן כאינטראמורוס; "בתוך החומות") והכריז עליו כבירת האי וכמקום מושבה של ממשלת איי הודו המזרחית הספרדיים. דה לגאספי הקים יישובים נוספים באזור מנילה והפך למושלה הראשון של הפיליפינים.
משלחת אל הפיליפינים > מותו

מיגל לופס דה לגאספי כיהן רשמית כמושל הפיליפינים במשך שנה אחת, עד למותו במנילה ב-20 באוגוסט 1572. הוא מת עני ותחת חובות, לאחר שהוציא את הונו האישי בארגון המשלחת ובכיבוש האיים. הוא נקבר באינטראמורוס, בכנסיית אגוסטין הקדוש במנילה. בנו, מלצ'ור דה לגאספי, עתר בהצלחה בפני מלך ספרד, החליף את הזכויות על האדמות שהובטחו לאביו בלוזון באדמות במקסיקו וירש את תואר האדלאנטאדו שלו.
בזמן מותו של דה לגאספי, השלימו הספרדים את השתלטותם על אזור האיים המרכזי של הפיליפינים, הוויסאיאס. הספרדים הוסיפו להיאבק בסולטאנים המוסלמים של האי מינדנאו, בשבטים של אזור סאמבאלס (Zambales) במערב לוזון (בני הסאמבאל) ובהרי קורדילראן בצפון (בני האיגורוט), כמו גם בפשיטות שוד של הווקאו.
משלחת אל הפיליפינים > מכתבים למלך ספרד

בשנות חייו האחרונות שלח דה לגאספי מכתבים למלך ספרד פליפה השני על מסעותיו בהודו המזרחית, כיבושיו והישגיו. מכתבים אלה נודעו במשותף כ"מכתבים אל המלך האדון פליפה השני: על אודות המשלחת, הכיבושים וההתקדמות באיים הפיליפיניים" ("Cartas al Rey Don Felipe II: sobre la expedición, conquistas y progresos de las islas Felipinas"). מכתבים אלה עודם שמורים בארכיון איי הודו בסביליה, ספרד.
מורשת

דה לגאספי הניח את היסודות למושבה הספרדית בפיליפינים, כמושבת-בת של מלכות המשנה של ספרד החדשה. מושבה זו התקיימה, מלבד כבסיס לפעילות מסיונרית ענפה, בעיקר לשם החזקת מנילה. מאיי האזור ניתן היה להפיק רק מעט משאבים, כגון שעווה, זנגביל, קינמון באיכות נמוכה ומעט זהב, והממסד האדמיניסטרטיבי והצבאי בפיליפינים נאלץ להישען על מתן סובסידיות מספרד החדשה כדי להתקיים. מנילה שימשה כבסיס צבאי ומרכז דתי אך תפקידה העיקרי היה לשמש כצינור בו נרכשו מוצרי המותרות שהגיעו מהמזרח (בראש ובראשונה משי מסין) והועברו בתורם מזרחה ליבשת אמריקה ומשם לספרד. כפי שכתב דה לגאספי באחד ממכתביו: "אנו עומדים בשער למדינות העשירות של העולם, והרחוקות ביותר... סין, ברוניי, סיאם, יפן ומחוזות עשירים נוספים", אך ספרד לא הייתה הגורם היחיד ב"שער". גם לאחר מאמצים רבים מצד הספרדים הוסיפו הפורטוגזים לשלוט באיי התבלינים ומשנת 1557 הקימו מרכז סחר מתחרה במקאו.
המשלחת לפיליפינים בראשות דה לגאספי ודה אורדאנטה יצרה את הנתיב שחצה את האוקיינוס השקט ונודע כגליאון של מנילה, במסגרתו הועבר כסף שנכרה במכרות פוטוסי או במקסיקו, הועבר למנילה והוחלף במוצרי מותרות מסין, כגון משי, פורצלן, תבלינים מאזור אינדונזיה של ימינו ואבנים יקרות מהודו. נתיב הסחר היה חוליה מקשרת חשובה בין אמריקה הלטינית ודרום מזרח אסיה כאשר חלק מהסחורה הגיעה לאירופה באמצעות ספינות צי האוצר הספרדי שהפליגו באוקיינוס האטלנטי והיווה חלק נכבד מהכנסות אוצר האימפריה הספרדית.
הפיליפינים שימשה כמושבה ספרדית במשך 333 שנה, החל מהקמת היישוב הראשון ב-1565 ועד חוזה פריז ב-10 בדצמבר 1898 (כולל שנות הכיבוש הבריטי של מנילה בשנים 1762–1764, אשר שלטו על מנילה אך נכשלו בכיבוש יתר הפיליפינים).
לקריאה נוספת

De Borja, Marciano R. Basques in the Philippines. University of Nevada Press, 2012. ISBN 0874178916
Halili, Maria Christine. Philippine history. Rex Book Store, 2004. ISBN 9712339343
Spate, O.H.K. The Spanish Lake: The Pacific since Magellan, Volume I. National Library of Australia Cataloguing-in-Publication entry
הערות שוליים

1 2 3  De Borja, עמוד 18
↑  תואר שהוענק לאצילים ספרדיים במהלך ימי הביניים, אשר הפך במאות ה-15, ה-16 וה-17 לתואר צבאי אשר ניתן לקונקיסטאדורים ספרדיים כהוקרה על פעולותיהם
↑  Mann, Charles C. 1493: Uncovering the New World Columbus Created. Knopf Doubleday Publishing Group, 2011. ISBN 0307596729. עמוד 19
↑  spate, עמוד 100
↑  De Borja, עמודים 20–21
↑  Spate, עמוד 101
1 2  Spate, עמודים 101–102
↑  מקורות אחרים מציינים את בארה דה נבידאד כנמל היציאה
↑  התעקשותו של דה אורדאנטה על יציאה מנמל אקפולקו ועקיפת בארה דה נבידאד בהפלגה חזרה, תרמה ככל הנראה לקיבועה של אקפולקו כנמל הבלעדי במקסיקו בו עגנו ספינות הגליאון של מנילה. Spate, עמוד 101
1 2 3  Spate, עמוד 102
1 2  Halili, עמוד 77
↑  "Blood Compact", Bohol Philippines History website
↑  Halili, עמודים 77–78
1 2  Spate, עמוד 103
1 2  Halili, עמוד 79
↑  Halili, עמוד 79
↑  Halili, עמוד 86
↑  De Borja, עמוד 27
↑  Spate, עמוד 104
| --- | --- |
בקרת זהויות :  NLI: 987007444048705171  BNE: XX1195238  BnF: cb16939248w (data)  GND: 130498556  ISNI: 0000 0000 5337 7128  LCCN: nr2004033294  RERO: 02-A027917887  SUDOC: 082033196  VIAF: 62657341   WorldCat (עם VIAF): 62657341 
נתיב המשלחת של מיגל לופס דה לגאספי לחקר ולכיבוש הפיליפינים. 1565 ואילך
מנילה ומקאו על מפת נתיבי הסחר הספרדיים (בצהוב) והפורטוגזיים (בירוק) העולמיים
רויבוש

| רויבוש |
| --- | --- |

מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: קטניתאים
משפחה:: קטניות
תת־משפחה:: פרפרניים
שבט:: Crotalarieae
סוג:: Aspalathus
מין:: רויבוש
שם מדעי
 Aspalathus linearis ‏דלגרן
רויבוש (מכונה גם "רויבוס" או "תה אדום"; שם מדעי: Aspalathus linearis) הוא צמח דרום אפריקאי ממשפחת הקטניות, המשמש להכנת חליטת משקה חם.
השם "רויבוש" ניתן לצמח על ידי המתיישבים ההולנדים שהגיעו לדרום אפריקה, ופירושו "השיח האדום". במשך שנים עשו המקומיים שימוש בחליטות של הצמח להכנת משקה. המשקה זכה למעמד של מעין משקה לאומי בדרום אפריקה. במהלך שנות ה-90, עם נפילת משטר האפרטהייד, זכה המשקה להצלחה רבה ברחבי העולם.
צמח הרויבוש עשיר בנוגדי חמצון, והוא אינו מכיל קפאין
קונסטנטין לרנר

| --- | --- |

 לידה:  28 בפברואר 1950 אודסה, ברה"מ 
 פטירה:  24 בספטמבר 2011 (בגיל 61) הרצליה, ישראל 
 הדרגה הגבוהה ביותר:  רב אמן משנת 1986
 מד כושר מרבי:  2605 (יולי 1995)
 מד כושר נוכחי:  2,515 (נכון ל־יולי 2011) 
 מדינה:  ברית המועצות, אוקראינה, ישראל
 
קונסטנטין לרנר (ברוסית: Константин Лернер) ‏ (28 בפברואר 1950 – 24 בספטמבר 2011) היה שחמטאי סובייטי, אוקראיני וישראלי בדרגת רב אמן.
ביוגרפיה

קונסטנטין לרנר נולד באודסה שבברית המועצות (כיום באוקראינה). בשנים 1978 ו-1982 היה אלוף אוקראינה הסובייטית. קונסטנטין לרנר השתתף בהצלחה באליפויות ברית המועצות בשחמט. בשנת 1984 הוא זכה במקום השני ובשנת 1986 חלק מקומות 2–7 (בין היתר עם ויאצ'סלב איינגורן ויבגני ברייב).
במהלך שנות ה-80 לרנר השתתף בתחרויות רבות. בשנת 1985 ו-1986 הוא ניצח בפולין, בשנת 1988 ו-1989 ניצח בז'נבה.
בשנת 1978 הוענקה לו דרגת אמן בינלאומי ובשנת 1986 דרגת רב אמן.
בשנת 2001 הוא עלה לישראל והתיישב בהרצליה. בהיותו בישראל לרנר המשיך להשתתף בתחרויות שנערכו בארץ. הוא ניצח, בין היתר, בתחרויות בתל אביב (2001 ו-2002), ראשון לציון (2004), גבעתיים (2005) והרצליה (2005).
בשנת 2004 הוא זכה במקום הרביעי באליפות ישראל ובשנת 2006 במקום השני.
בשנת 2008 הוא סיים במקום ה-6 באליפות ישראל וב-2009 סיים במקום ה-6 בתחרות במכביה.
בשנותיו האחרונות מצבו הבריאותי הידרדר. הוא נפטר בהרצליה בשנת 2011.
CMMI

CMMI (ראשי תיבות של: Capability Maturity Model Integration) היא שיטה בתחום הנדסת תוכנה ובתחום פיתוח ארגוני לשיפור ביצועי הארגון. ניתן להשתמש ב-CMMI לשיפור ביצועי פרויקט, שיפור ביצועי מחלקה או שיפור ביצועי הארגון כולו.
CMMI Model
CMMI פותח באוניברסיטת קרנגי מלון  המחזיקה בסימן הרשום עליו ורשמה עליו פטנט. 
ה-Software Enginnering Institute מתאר אותו באופן הבא: "CMMI מסייע באינטגרציה של פונקצינאליות שבאופן מסורתי נפרדת, מציב מטרות ועדיפויות בשיפור תהליכים, מספק הנחיות לביצוע תהליכי שיפור איכות ומספק נקודת התייחסות לצורך הערכת התהליכים הנוכחיים בארגון".
בשנת 2005 קיבל לראשונה מפעל בישראל את הדירוג הגבוה ביותר, CMMI5, והוא הוענק למפעל מלמ של התעשייה האווירית.
מסגרת המודל

בגרסה הנוכחית מטפל CMMI בשלושה תחומים:
CMMI For Development)  CMMI-Dev) - פיתוח מוצרים ושירותים.
CMMI For Services)  CMMI-SVC) - הקמת, הספקת וניהול שירותים
CMMI for Acquisition)  CMMI-ACQ) - רכישת מוצרים ושירותים.
שישה עשר תהליכים הם תהליכי הליבה, המשותפים לכל שלושת הנושאים. תהליכי הליבה מתוארים בטבלה הבאה:
| Abbreviation | Name | Area | Maturity Level |
| --- | --- | --- | --- |
| CAR | Causal Analysis | Support | 5 |
| CM | Configuration Management | Support | 2 |
| DAR | Decision Analysis and Resolution | Support | 3 |
| IPM | Integrated Project Management | Project Management | 3 |
| MA | Measurement and Analysis | Support | 2 |
| OPD | Organizational Process Definition | Process Management | 3 |
| OPF | Organizational Process Focus | Process Management | 3 |
| OPM | Organizational Performance Management | Process Management | 5 |
| OPP | Organizational Process Performance | Process Management | 4 |
| OT | Organizational Training | Process Management | 3 |
| PMC | Project Monitoring and Control | Project Management | 2 |
| PP | Project Planning | Project Management | 2 |
| PPQA | Process and Product Quality Assurance | Support | 2 |
| QPM | Quantitative Project Management | Project Management | 4 |
| REQM | Requirements Management | Project Management | 2 |
| RSKM | Risk Management | Project Management | 3 |
מסגרת המודל > רמת הבשלות

חמש רמות הבשלות מתוארות באיור מס' 1.
רמות הבשלות נקבעות עבור פיתוח, שירותים ורכישה על פי התהליכים המיושמים בארגון באופן המתואר להלן ומשלים את הטבלה שבסעיף "מסגרת המודל" לעיל:
מסגרת המודל > רמת הבשלות > תהליכים ייחודיים לרמת בשלות בהקשר של פיתוח

רמת בשלות 2: מנוהל
CM - Configuration Management
MA - Management and Analysis
PMC - Project Monitoring and Control
PP - Project Planning
PPQA - Process and Product Quality Assurance
REQM - Requirements Management
SAM - Supplier Agreement Management
רמת בשלות 3: מוגדר
DAR - Decision Analysis and Resolution*
IPM - Integrated Project Management
OPD - Organizational Process Definition
OPF - Organizational Process Focus
OT - Organizational Training
PI - Product Integration
RD - Requirements Development
RSKM - Risk Management
TS - Technical Solution
VAL - Validation
VER - Verification
רמת בשלות 4: מנוהל כמותית
OPP - Organizational Process Performance
QPM - Quantitative Project Management
רמת בשלות 5: מבצע אופטימיזציה
CAR - Causal Analysis and Resolution
OPM - Organizational Performance Management
מסגרת המודל > רמת הבשלות > תהליכים ייחודיים לרמת בשלות בהקשר של שירותים

רמת בשלות 2: מנוהל
CM - Configuration Management
MA - Management and Analysis
PPQA - Process and Product Quality Assurance
REQM- Requirements Managemen
SAM - Supplier Agreemnet Management
SD - Service delievery
WMC - Work Monitoring and Control
WP - Work Planning
רמת בשלות 3: מוגדר
CAM- Capacity and Availability Management
DAR - Decision Analysis and Resolution
IRP- - Incident Resolution and Prevention
IWM - Integrated Work Management
OPD - Organizational Process Definition
OPF - Organizational Process Focus
OT - Organizational Training
RSKM - Risk Management
SCON- Service Continuity
SSD- Service System Development
SST - Service System Tranasition
STSM- Strategic Service Management
רמת בשלות 4: מנוהל כמותית
OPP - Organizational Process Performance
QWM- Quantitative Work Management
רמת בשלות 5: מבצע אופטימיזציה
CAR - Causal Analysis and Resolution
OPM - Organizational Performance Management
מסגרת המודל > רמת הבשלות > תהליכים ייחודיים לרמת בשלות בהקשר של רכישה

רמת בשלות 2: מנוהל
AM - Agreement Management
ARD - Acquisition Requirements Development
CM - Configuration Management
MA - Measurement and Analysis
PMC - Project Monitoring and Control
PP - Project Planning
PPQA - Process and Product Quality Assurance
REQM- Requirements Managemen
SSAD - Solicitation and Supplier Agreement Development
רמת בשלות 3: מוגדר
ATM - Acquisition Technical Management
AVAL - Acquisition Validation
AVER - Acquisition Verification
DAR - Decision Analysis and Resolution
IPM - Integrated Project Management
OPD - Organizational Process Definition
OPF - Organizational Process Focus
OT - Organizational Training
RSKM - Risk Management
רמת בשלות 4: מנוהל כמותית
OPP - Organizational Process Performance
QPM - Quantitative Project Management
רמת בשלות 5: מבצע אופטימיזציה
CAR - Causal Analysis and Resolution
OPM - Organizational Performance Management
ראו גם

SEPG
הערות שוליים

↑  CMMI Overview. Software Engineering Institute.
| --- | --- |
בקרת זהויות :  NKC: ph921170
לי סונג-ג'ונג

| --- | --- |

 לידה:  3 בספטמבר 1993 (בן 31) גוואנג'ו, קוריאה הדרומית
 שם לידה:  לי סונג-ג'ונג
 מוקד פעילות:  קוריאה הדרומית 
 תקופת הפעילות:  מ-2010
 מקום לימודים:  Sejong University 
 עיסוק:  זמר
 סוגה:  קיי-פופ, דאנס, פופ-רוק, אלקטרוניק היפ-הופ
 סוג קול:  שירה
 שפה מועדפת:  קוריאנית 
 חברת תקליטים:  וולים אנטרטיינמנט
 שיתופי פעולה בולטים:  אינפיניט, אינפיניט F
 ifnt7.com
 
זהו שם קוריאני; שם המשפחה הוא .
לי סונג-ג'ונג (בקוריאנית: 이성종; ‏נולד ב־3 בספטמבר 1993) הוא זמר דרום קוריאני וחבר בלהקת הבנים הדרום-קוריאנית אינפיניט, הנמצאת בניהול חברת התקליטים וולים אנטרטיינמנט ועשתה את הופעת הבכורה שלה ב-2010. סונג-ג'ונג הוא הצעיר ביותר מבין חברי הלהקה ולכן מכונה לעיתים קרובות כמאקנה (צעיר בקוריאנית). סונג-ג'ונג יחד עם חברי הלהקה, אל וסונג-יאול עשו את הופעת הבכורה שלהם כתת-להקה, אינפיניט F בנובמבר 2014 עם הוצאתו לאור של האלבום שלהם, Azur.
ביוגרפיה

לי סונג-ג'ונג נולד וגדל ביונגין, קוריאה הדרומית ב-3 בספטמבר 1993.
ב-15 בפברואר 2013 סיים סונג-ג'ונג את לימודיו בתוכנית המוזיקה המעשית של אוניברסיטת דאקיונג ואף קיבל את הפרס "כבוד הסטודנט של אוניברסיטת דאקיונג" יחד עם חברי הלהקה אינפינט שלמדו יחד אתו בתוכנית, אל, הו-יא, דונג-וו וסונג-קיו. חברי הלהקה התקבלו ללימודים באמצעות סינון מיוחד בתחילת שנת 2011.
קריירת מוזיקה > אינפיניט

סונג-ג'ונג עשה את הופעת הבכורה שלו כחבר בלהקת הבנים הדרום קוריאנית, אינפיניט בשנת 2010. הוא משמש כראפר ראשי ורקדן מוביל של הלהקה. הקבוצה ערכה את הופעת הבכורה שלה ב-9 ביוני 2010.
קריירת מוזיקה > אינפיניט F

סונג-ג'ונג יחד עם חבריו ללהקה, אל וסונג-יאול עשו את הופעת הבכורה שלהם כתת-הלהקה אינפיניט F. זוהי תת-הלהקה השנייה של הלהקה. הם הוציאו לאור את האלבום שלהם ששמו Azur בשנת 2014.
יעקב בליימן

| --- | --- |

 לידה:  8 בספטמבר 1947 וילנה, ברה"מ 
 פטירה:  15 ביוני 2004 (בגיל 56) חיפה, ישראל 
 הדרגה הגבוהה ביותר:  אמן בינלאומי משנת 1971
 מד כושר מרבי:  2521 (דצמבר 1979)
 מד כושר נוכחי:  2,405 (נכון ל־אפריל 2004) 
 מקצוע נוסף:  מהנדס
 מדינה:  ברית המועצות, ישראל
 
יעקב בליימן (ברוסית: Яков Блейман) ‏ (8 בספטמבר 1947, וילנה - 15 ביוני 2004, חיפה) היה שחמטאי ישראלי בדרגת אמן בינלאומי ומהנדס ברפאל, חתן פרס ביטחון ישראל.
ביוגרפיה

יעקב בליימן למד לשחק שחמט בצעירותו בווילנה. בשנת 1959 המשפחה עלתה לישראל והתיישבה בקריית חיים. בגיל 16 הוא זכה באליפות ישראל בשחמט לנוער. לאור הצלחותיו בשחמט, יעקב בליימן השתתף באליפות עולם לנועד בברצלונה בשנת 1965 וסיים במקום ה-7. הוא השתתף באליפות ישראל בשחמט 1963 וחלק מקום 3–4.
בשנת 1971 קיבל בליימן דרגת אמן בינלאומי.
במהלך שנות ה-70 של המאה ה-20 בליימן היה פעיל והשתתף בתחרויות רבות. באליפות ישראל 1971–1972 הוא סיים במקום ה-6 ובשנת 1978 במקום החמישי.
עקב הפעילות הרבה ברפאל, בליימן הפסיק להשתתף בתחרויות בהמשך וחזר לתקופה קצרה בסוף שנות ה-90 של המאה ה-20.
בליימן חלה בניוון שרירים ונפטר בשנת 2004.
עבודה ברפאל

לאחר סיום לימודי הנדסה בטכניון בליימן נקלט לעבודה ברפאל. הוא היה חבר צוות מפתחים של פופאי.
בליימן הגה רעיון להפוך פצצה רגילה לפצצה חכמה. הוא הצליח לשכנע את הממונים שיש סיכויים טובים להצלחת הפרויקט ומונה לראש הצוות. הפרויקט הסתיים בהצלחה ובליימן קיבל את פרס ביטחון ישראל על תרומתו.
יעקב בליימן באולימפיאדת השחמט

בשנים 1970–1978 השתתף יעקב בליימן ב-3 אולימפיאדות שחמט:
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| שנה | לוח | קבוצה | מד כושר | נקודות | תוצאות |  % | מקום |
|  1970 | 2 עת | ישראל |  | 6.5 מ-9 | 4+ 5= 0- | 72.2 | 13 קבוצתי |
|  1974 | עת | ישראל | 2450 | 10 מ-15 | 6+ 8= 1- | 66.7 | 17 קבוצתי, 11 אישי |
|  1978 | 4 | ישראל | 2440 | 4.5 מ-7 | 3+ 3= 1- | 64.3 | 5 קבוצתי, 12 אישי |
הערות שוליים

↑  Bleiman, Yaacov - Men's Chess Olympiads, באתר אולימפבייס (באנגלית)
ערך זה הוא קצרמרבנושא שחמטאים. אתם מוזמנים לתרום לוויקיפדיה ו.
גריים סונס

גריים ג'יימס סונס (אנגלית: Graeme James Souness;‏ נולד ב-6 במאי 1953) הוא כדורגלן ומאמן כדורגל סקוטי לשעבר. היה קפטן קבוצת ליברפול המצליחה מתחילת שנות ה-80 והפך מאוחר יותר למאמן הקבוצה. כיום סונס משמש פרשן בטלוויזיה האירית וכן מופיע לעיתים תכופות כשדרן בשידורי סקיי ספורטס בבריטניה. הוא ידוע בכינוי "סואי".
קריירת אימון > גלאזגו ריינג'רס

סונס הצטרף לגלאזגו ריינג'רס כשחקן-מאמן תמורת 300,000 ליש"ט באביב 1986, לקראת עונת 1986/1987. התיקולים החזקים של סונס, תכונה שבוב פייזלי הצליח להשקיט בליברפול, הפכו שוב לחלק מסדר היום שלו, והוא הורחק בכרטיס אדום בדקה ה-34 של משחק הבכורה שלו ב-9 באוגוסט 1986, במשחק שנערך בעיר הולדתו אדינבורו מול הקבוצה המקומית היברניאן. במהלך הקדנציה בריינג'רס הספיק סונס לקבל מספר כרטיסים אדומים נוספים. משחקו האחרון כשחקן היה משחקה האחרון של ריינג'רס באייברוקס בעונת 1989/1990, בניצחון 0:2 על דאנפרמלין אתלטיק, בו סונס העלה את עצמו לעשרים הדקות האחרונות במשחק.
אחת מהשפעותיו האחרות של סונס על הריינג'רס, הייתה פתיחת שעריה והחתמתם של שחקנים שאינם סקוטים. כדורגלנים אנגלים רבים הגיעו תחתיו לאייברוקס – בטענה כי קבוצה המעוניינת להצליח צריכה להחזיק שחקנים טובים, ללא קשר לאזרחותם. שחקנים סקוטים רבים שיחקו בעבר באנגליה, אך שחקנים אנגלים מנגד כמעט ולא עברו את הגבול צפונה, עד הגעתו של סונס לריינג'רס.
סיבה נוספת ל"נדידתם" של האנגלים צפונה נעוצה בכך שריינג'רס הורשתה לשחק במפעלים האירופאיים, בעוד קבוצות אנגליות הושעו מכל פעילות אירופית למשך חמש שנים בעקבות אסון הייזל ב-1985. סונס החתים את המגן טרי בוצ'ר מאיפסוויץ' טאון, את השוער כריס וודס וכן שחקנים אנגלים נוספים.
עם זאת, ההעברה השערורייתית ביותר של סונס הייתה של שחקן סקוטי. בהיותו מתנגד למגמה הגלויה של הריינג'רס לא להחתים שחקנים קתולים בכירים, סונס החתים את מו ג'ונסטון ששיחק בצרפת, זאת על אף שהשחקן התחייב לחזור לקבוצתו הקודמת סלטיק. ג'ונסטון הצליח להשתלב במועדון וכבש 31 שערים ב-76 משחקים, לפני מעברו ב-1991 לאברטון.
הריינג'רס זכו בארבע אליפויות סקוטלנד (1987, 1989, 1990 ו-1991) ובארבעה גביעים סקוטיים תחת הדרכתו של סונס, לפני שהוא עזב לטובת ליברפול בעקבות התפטרותו ממשרת המאמן של קני דלגליש.
קריירת אימון > ליברפול

ארבע העונות של סונס כמאמן ליברפול היו רצופות אירועים מבחינת סונס אבל גרועות מבחינת המועדון. התואר היחיד של המועדון בשנים האלו היה גביע ההתאחדות ב-1992 אחרי ניצחון בגמר על סנדרלנד מליגת המשנה, אך טקטיקות לא מוצלחות, העברות כושלות וניהול בינוני הובילו להידרדרותה של אחת מקבוצות הפאר של אירופה.
שמועות על ויכוחים בין סונס לשחקנים בחדרי ההלבשה פורסמו ללא הרף, ואיאן ראש, מגדולי כוכבי המועדון, אמר למראיין של רשת סקיי ספורטס כי "כוסות שנזרקים" הם לא מחזה חדש. נחמתו היחידה של סונס בקדנציה שלו בליברפול הייתה האפשרות שנתן לשחקנים צעירים להתפתח, בראשם סטיב מקמנמן ורובי פאולר, בניגוד לשחקנים הבוגרים יותר, אותם האשים סונס בכך שלא היה להם הלב למשחק.
באופן אירוני, היה זה דווקא לבו של סונס שכשל תחת הלחץ. ב-1992 סונס עבר ניתוח לב מקיף, והוביל את שחקניו לגמר גביע ההתאחדות בוומבלי ימים אחדים לאחר שחרור מבית החולים. למרות האירועים, השערורייה העיקרית אירעה דווקא בהקשר למשחק חצי גמר הגביע, מול פורטסמות'.
המשחק עצמו הגיע לגומלין ולדו-קרב פנדלים, כאשר במקרה של ניצחון, היה אמור להתפרסם בצהובון הסאן ריאיון עם סונס החוגג את ניצחונו של המועדון ואת הניתוח המוצלח שעבר בעצמו. התמונה שהתלוותה לראיון הייתה זו של סונס במיטת בית החולים, מנשק את חברתו לאחר היציאה מהניתוח המוצלח וניצחון קבוצתו.
הראיון היה מתוכנן להתפרסם בצמוד לסיקור המשחק ב-14 באפריל, אך בעקבות התארכות המשחק פורסם הריאיון עם התמונה ב-15 באפריל, יום השנה לשלישי לאסון הילסבורו. אוהדי ליברפול הגיבו בזעם לראיון, גם בשל העובדה שהצהובון הוחרם על ידי רבים מתושבי האזור בעקבות הדיווח שהועבר בו לאחר אסון הילסבורו שבו נמסר שאוהדי הקבוצה בזזו את גופות חבריהם שנרמסו למוות באסון. אף על פי שסונס התנצל על ימין ועל שמאל, הוא הודה בשלב מאוחר יותר שמוטב היה לו להתפטר מתפקידו. סונס החלים באופן מלא מהניתוח ונשאר בליברפול עד 1994. הוא התפטר לאחר הפסד בגביע ההתאחדות מול בריסטול סיטי והוחלף על ידי רוי אוונס.
קריירת אימון > גלאטסראיי עד בלקברן רוברס

לאחר תקופתו בליברפול פנה סונס לאמן בגלאטסראיי הטורקית, שם הצליח בשנית לגרום לשערורייה מקומית וכמעט ועורר מהומה לאחר שהציב דגל ענק של גלאטסראיי במרכז המגרש של היריבים המרים פנרבחצ'ה, לאחר שקבוצתו ניצחה בגמר הגביע הטורקי. תמונתו הסמלית של סונס עם הדגל במרכז המגרש הובילה להשוואתו לאולובאטלי חסן, גיבור טורקי שנהרג כאשר הציב את הדגל העות'מאני בסיום המצור על קונסטנטינופול, כך זכה סונס לכינוי 'אולובאטלי סונס'.
סונס חזר לאי הבריטי כדי לאמן בסאות'המפטון, אך התפטר כבר בתום עונתו הראשונה במועדון בתואנה כי היו לו חילוקי דעות עם יושב ראש המועדון. סונס היה זה שהביא למועדון את הקשר הישראלי אייל ברקוביץ', מהלך שנחל הצלחה רבה.
לאחר עזיבתו מאנגליה, ניסה סונס בשנית את מזלו באיטליה, אך סיים את תפקידו כמאמן טורינו קאלצ'ו כבר לאחר ארבעה חודשים.
ב-1997 סונס מונה למאמן בנפיקה ליסבון על ידי היושב ראש החדש, אשר הבטיח להחזיר למועדון את תהילת העבר שלו. סונס הביא שישה שחקנים בריטים מהפרמייר ליג, אך אף אחד מהם לא בלט. לאחר שתי עונות נטולות תארים, סונס פוטר, יחד עם כל הכדורגלנים הבריטים במועדון.
סונס חזר שוב לאי הבריטי, הפעם למשרת המאמן של בלקברן רוברס. כבר בעונתו הראשונה נחל הצלחה, כאשר העלה את הקבוצה לפרמייר ליג. במהלך ארבע שנותיו במועדון הוא גילה מספר שחקנים צעירים, בהם דמיאן דאף, דייוויד דאן ומאט יאנסן. סונס גם החתים במועדון את אנדי קול, שכבש את אחד משני השערים בניצחון 1:2 על טוטנהאם הוטספר בגמר גביע הליגה ב-2002. בעונתו הבאה במועדון סיימה בלקבורן במקום השישי בליגה, לפני שבעונת 2003/2004, ניצלה הקבוצה בקושי מירידה לליגת המשנה.
קריירת אימון > ניוקאסל יונייטד ולאחר מכן

ב-2004 עזב סונס את משרתו בבלקבורן לטובת אימון ניוקאסל יונייטד, שם נשאר בתפקידו עד פברואר 2006. ההתחלה של סונס בניוקאסל לא הייתה קלה, והוא לא הסתדר עם מספר שחקנים, ביניהם הולשי הבינלאומי, קרייג בלאמי, שמצא את עצמו מחוץ לקבוצה בעקבות יחסיו עם סונס.
עונת 2005/2006 החלה בצורה בינונית, אך סונס קיווה שרכישתו של מייקל אואן מריאל מדריד תמורת שיא מועדון המוערך בכ-17 מיליון ליש"ט, תביא לשינוי בקבוצה. ניוקאסל ניצחה בדרבי האזורי את סנדרלנד 2:3 ושמרה על רשת נקייה בשלושת המשחקים הבאים שלה. נראה היה שקבוצתו של סונס מתחברת יחדיו, לאחר ששמרה על שער ריק בשש מתוך שנים עשר משחקיה הראשונים בעונה.
שילובם של שניים מחלוציה הבכירים של אנגליה, מייקל אואן ואלן שירר, היוותה גורם מכריע בהצלחת הקבוצה. עם זאת, פציעתו של אואן בהפסד 2:0 לטוטנהאם ב-30 בדצמבר 2005, שנמשכה מספר חודשים, הוסיפה לרשימת הפצועים של הקבוצה והקשתה על ניהולה.
חוסר הידע של סונס בטקטיקות מודרניות הובילו לכך שניוקאסל לא הייתה מסוגלת לשחק כדורגל אטרקטיבי, זאת למרות טענתו שהוא המאמן ההתקפי ביותר שאימן במועדון בעת המודרנית. יחד עם המחסור בתכנון ארוך-טווח, הובילו הפציעות לכך שסגל הקבוצה הצטמצם ונחלש במהלך העונה. החתמות יקרות, כמו אלו של ז'אן-אלן בומסונג תמורת 8 מיליון ליש"ט ואלברט לוקה תמורת 10 מיליון ליש"ט, אשר לא הוכיחו את עצמן, הוכיחו שוב את חוסר יכולתו של סונס לאמן בדרגים הגבוהים. גם משטר האימונים של סונס נחשב למיושן למדי ולשחקניו היה חסר הכושר שהיה ליריביהם.
בסיום תקופתו כמאמן ניוקאסל, היה סונס שנוא על ידי כמעט כל אוהדי הקבוצה, שהיו שורקים בוז לקבוצה לאחר כישלונותיה וכן קראו לפיטוריו של סונס במשחקיו האחרונים כמאמן. בסקר שנערך לאחרונה על ידי אחד ממועדוני האוהדים של המועדון, נבחר סונס למאמן הגרוע בתולדותיו. ניוקאסל דשדשה במקום החמישה-עשר בליגה, זאת על אף שהוציאה כ-50 מיליון ליש"ט מאז הגעתו של סונס, כאשר חוזהו בוטל ב-2 בפברואר 2006.
אחרי הקדנציה בניוקאסל, שקל סונס להתמנות כמאמן קריסטל פאלאס הלונדונית, וצוטט באומרו ש"זה בהחלט משהו שאני מעוניין בו. אני מוכן לאתגר נוסף ופאלאס היא אפשרות מציאותית אם תעלה". עם זאת, כאשר הוצעה המשרה לסונס הוא סירב, ככל הנראה בשל סיבות משפחתיות. בתחילת חודש ינואר 2007 קושר שמו של סונס לגלאזגו ריינג'רס, לאחר שפול לה-גן התפטר מתפקידו בעקבות עימות מתוקשר עם קפטן הקבוצה, בארי פרגוסון, אך לבסוף לא זכה במשרת האימון.